ORDE do 21 de decembro de 2009 pola que se modifica a Orde do 26 de agosto de 2009, pola que se aproban os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/12/2009

Por Orde do 26 de agosto de 2009 (DOG do 31 de agosto) publícase a relación de todos os centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, ciclos formativos de grao medio e ciclos formativos de grao superior, acollidos ao réxime de concertos educativos.
Vistos a Lei 30/1992, do 26 de novembro, de réxime xurídico das administracións públicas e do procedemento administrativo común, o Real decreto 2377/1985, do 18 de decembro, polo que se aproba o Regulamento de normas básicas sobre concertos educativos, e a Orde do 9 de xaneiro de 2009, pola que se ditan normas para a aplicación do réxime de concertos educativos a partir do curso académico 2009-2010.
Tendo en conta que:
Primeiro.-O centro privado concertado Escuelas Nieto de Vigo, mediante escrito do 1 de setembro de 2009, con rexistro de entrada nº 195449, do 8 de setembro de 2009, comunica a xubilación, con efectos do 31 de agosto de 2009, dun funcionario docente que ocupaba praza nunha unidade concertada de educación primaria.
Segundo.-O centro privado concertado Fillas de María Inmaculada de Vigo, mediante escrito do 1 de setembro de 2009, con rexistro de entrada nº 193663, do 4 de setembro de 2009, comunica que se produciu un erro, por omisión, no anexo VII da antedita Orde do 26 de agosto de 2009 (DOG do 31 de agosto) no que se refire ás FCT de ciclos medios.
Esta consellería, por proposta da Dirección Xeral de Centros e Recursos Humanos,
DISPÓN:
Artigo único
Primeiro.-Modificar o concerto educativo co centro privado concertado Escuelas Nieto de Vigo que queda establecido como se reflicte no anexo da presente orde.
Segundo.-Modificar o concerto educativo co centro privado concertado Fillas de María Inmaculada de Vigo que queda establecido como se reflicte no anexo da presente orde.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 21 de decembro de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Pontevedra
Concello: Vigo.
Localidade: Vigo.
Centro: Escuelas Nieto.
Código do centro: 36010356.
Modificación de concerto: transformase unha unidade de educación primaria concertada de padroado en unidade concertada de réxime ordinario.
Composición resultante do concerto educativo:
Nivel: educación infantil.
Nº de unidades que se concertan: 3.
Nivel: educación primaria.
Nº de unidades que se concertan: 6.
Nivel: educación secundaria obrigatoria.
Nº de unidades que se concertan: 2 do 1º ciclo e 2 do 2º ciclo.
Nivel: educación especial.
Nº de unidades que se concertan: 1 de psíquicos.
Duración (anos): 4.
Concello: Vigo.
Localidade: Vigo.
Centro: Fillas de María Inmaculada.
Código do centro: 36010794.
Modificación de concerto: engádese 1 unidade de FCT do ciclo medio de comercio.
Composición resultante do concerto educativo:
Nivel: educación secundaria obrigatoria.
Nº de unidades que se concertan: 2 do 1º ciclo e 2 do 2º ciclo.
Nivel: formación profesional específica.
-Ciclos formativos de grao medio.
Unidades que se concertan: 1.
1 de comercio.
-Programas de cualificación profesional.
Unidades que se concertan: 1.
1 de costura.
-FCT ciclos formativos de grao medio.
Unidades que se concertan: 1.
1 de comercio.
Duración (anos): 4.